Heinrich Christensen

Heinrich Christensen (sündinud 14. augustil 1973 Kopenhaagenis) on taani näitekirjanik, stsenarist ja lavastaja.

 Haridus 
Heinrich Christensen on võtnud näitlejatunde eraõpetajatelt ning lõpetanud 2007. aastal Taani Riikliku Teatrikooli (Statens Teaterskole) lavastaja erialal. Samal aastal asus selles õppeasutuses lavastajana töölehttps://danskefilm.dk/skuespiller.php?id=13767.

 Looming 
Heinrich Christenseni teatritekste iseloomustab mõtteselge ja raputav ühiskondlik satiir. Koos teatrirühmitusega Mungo Park lõi ta edukaid lavastusi (2004 "Trold kan tæmmes", 2006 "Mungo Revy"). Neist on rahvusvahelist tähelepanu äratanud lööv ja provokatiivne teatritekst "Opsang" (2008, taani keeles umbes 'moraaliloeng', inglise keeles "Lecture", eesti keelde tõlgitud kui "Moraal"Moraal Ugala). Seda teismeliste muusikalist lavatükki on lavastatud ja mängitud suure eduga mitmes Euroopa riigis (olemas taani-, norra-, rootsi- ja ingliskeelne variant)https://www.mungopark.dk/en/performance/lecture/, sealhulgas Eestishttps://kultuur.postimees.ee/3476811/seks-burgeri-eest-ugala-noortemuusikal-kompab-moraalipiire. Christensen on lavastanud ja mänginud taani teatritrupis The Loyal Shakespeare Company, kus ta lavastas "Romeo ja Julia" ning "Hamleti". Ta on teinud kaasa revüüetenduses "Bornholmerrevyen" (2008, 2009) ning lavastanud 2010. aastal Taani TV-s levimuusikaauhindade jagamise gala "P3 Guld"https://www.imdb.com/title/tt1589492/?ref_=nm_flmg_wr_2.

Heinrich Christensen elab Kopenhaagenis ja teeb vabakutselise lavastajana tööd mitmes Taani teatris.https://www.linkedin.com/in/heinrich-christensen-2340b98/?originalSubdomain=dk

 Tunnustus 
Heinrich Christensen sai 2008. aastal lavastuse "Café Zennep" eest Reumerti talendiauhinna (taani keeles Årets Reumert).

 Viited 

 Välislingid 
 Heinrich Christensen portaalis IMDB
 Heinrich Cristenseni näidendi "Moraal" tutvustus ja lingid arvustustele Ugala Teatri veebilehel

Kategooria:Taani kirjanikud
Kategooria:Sündinud 1973
Kategooria:Näitekirjanikud
Kategooria:Stsenaristid
Kategooria:Lavastajad